lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
No maija noteiktas Jelgavas iedzīvotāju grupas varēs saņemt papildu bezmaksas braucienus pilsētas autobusos – ZZ.lv
Vārda dienas svin: Rodrigo, Rauls
andra.ozola@zz.lv - 27.04.2022 - 12:41
No maija plašāks atbalsts bezmaksas braucieniem pilsētas sabiedriskajā transportā būs pensionāriem, politiski represētajām personām, kā arī pirmo reizi trūcīgām un maznodrošinātām personām, informē Jelgavas pašvaldības Sabiedrisko attiecību pārvaldē.
Pensionāriem un politiski represētajām personām, kuras jau līdz šim izmantoja bezmaksas braucienus pilsētas autobusos ar Jelgavas valstspilsētas iedzīvotāja karti, papildu atbalsts tiks piešķirts automātiski. Savukārt trūcīgām un maznodrošinātām personām, kuras atbalstu saņems pirmo reizi, no 2. maija jādodas uz Jelgavas Sociālo lietu pārvaldi (JSLP).
Marta domes sēdē tika apstiprināti grozījumi vairākos pašvaldības saistošajos noteikumos, un jauns atbalsta veids pilsētas sabiedriskā transporta izmantošanai no 1. maija būs trūcīgām un maznodrošinātām personām. Domes apstiprinātie grozījumi pašvaldības saistošajos noteikumos «Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā» nosaka, ka pilsētas autobusos 20 bezmaksas braucienus mēnesī no šā gada 1. maija līdz 31. oktobrim piešķir personai darbspējas vecumā, kurai ir noteikts trūcīgas vai maznodrošinātas mājsaimniecības statuss. Jāpiebilst, ka pilsētā šobrīd ir 240 personas darbspējas vecumā, kam noteikts trūcīgas vai maznodrošinātas mājsaimniecības statuss. Tiek prognozēts, ka no 1. maija līdz 31. oktobrim pabalsta nodrošināšanai nepieciešamais finansējums ir 20 400 eiro.
Kā rīkoties darbspējīga vecuma trūcīgām un maznodrošinātām personām, lai saņemtu atbalstu?
Saturs turpināsies pēc reklāmas.
Lai trūcīgas un maznodrošinātas personas varētu saņemt jauno atbalstu, tām no 2. maija ar iesniegumu jāvēršas JSLP Informācijas kabinetā pirmdienās no pulksten 8 līdz 19, otrdienās, trešdienās, ceturtdienās no pulksten 8 līdz 17 vai piektdienās no pulksten 8 līdz 14.30. Līdzi jāņem personu apliecinošs dokuments. JSLP vadītājas vietniece Jeļena Laškova skaidro, ka pēc iesnieguma uzrakstīšanas pārvaldes speciālisti pārliecināsies par personai piešķirto trūcīgas vai maznodrošinātas mājsaimniecības statusu, lai pēc tam noformētu Jelgavas valstspilsētas iedzīvotāja karti, kas ļaus saņemt līdz 20 bezmaksas braucienus mēnesī pilsētas autobusos. Kartes noformēšana notiks pārvaldē, un personas tiks nofotografētas. Jelgavas valstspilsētas iedzīvotāja karte tiks izgatavota desmit dienu laikā. Tām personām, kuras jau līdz šim ir noformējušas Jelgavas valstspilsētas iedzīvotāja karti braucieniem sabiedriskajā transportā par pašu līdzekļiem, jaunu karti izgatavot nevajadzēs – nepieciešams vien iesniegt iesniegumu par pabalsta piešķiršanu.
Pensionāriem un politiski represētajām personām, kuras jau līdz šim saņem bezmaksas braucienus, papildu atbalsts tiks piešķirts automātiski
Papildu atbalsts bezmaksas braucieniem pilsētas autobusos no 1. maija būs arī pensionāriem un politiski represētajām personām. Grozījumi saistošajos noteikumos «Brīvprātīgās iniciatīvas pabalsti Jelgavas valstspilsētas pašvaldībā» nosaka, ka tiek palielināts bezmaksas braucienu skaits pensionāriem no 10 braucieniem mēnesī līdz 20 braucieniem mēnesī no 1. maija līdz 31. oktobrim. Vienlaikus gan pensionāriem, gan politiski represētajām personām neizmantotos braucienus būs iespēja izmantot nākamajos mēnešos, un tas attieksies uz laika periodu no šā gada 1. maija līdz 31. oktobrim. Sākot ar 1. maiju, pensionāriem un politiski represētajām personām, kurām līdz 30. aprīlim jau būs piešķirts pabalsts pilsētas sabiedriskā transporta braukšanas maksas segšanai, automātiski tiks nodrošināta iespēja izmantot sabiedriskā transporta pakalpojumus bez maksas līdz 120 braucieniem sešu mēnešu garumā – no 1. maija līdz 31. oktobrim.
Saturs turpināsies pēc reklāmas.
Savukārt pensionāriem, kuri JSLP pēc pabalsta sabiedriskā transporta pakalpojuma izmantošanai vērsīsies pirmo reizi, pabalsts tiks piešķirts no nākamā mēneša 1. datuma pēc mēneša, kad pieņemts pabalstu piešķiršanas darba grupas lēmums. Tiek prognozēts, ka kopumā pabalsta apmēra palielināšanai no pašvaldības budžeta papildus nepieciešami 319 357 eiro.
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.